Patvirtinta

Vilniaus lopšelis-darželis ,,Šnekutis”

direktoriaus 2020 m. sausio 23 d.

įsakymu Nr. V-9

**VILNIAUS IKIMOKYKLINIO IR PRIEŠMOKYKLINIO UGDYMO ĮSTAIGŲ**

**LIETUVIŲ LIAUDIES DAINŲ FESTIVALIS**

 **„BE DAINELĖS NĖR DARBELIO“**

**NUOSTATAI**

Lietuvių liaudies darbo dainos atsirado, kai visi darbai kaimuose buvo atliekami rankomis. Žmonės dirbdami dainuodavo, nes dainos palengvindavo sunkų darbą, padėdavo jį organizuoti. Darbo dainos skirstomos į lauko darbų (tai gyvulių ganymo, arimo, šienapjūtės, rugiapjūtės, linų rovimo ir pan.) ir namų ruošos darbų (malimo, audimo, verpimo, skalbimo ir pan.) dainas. Atsiradus žemės ūkio technikai pradėjo nykti ir darbo dainos. Organizuodami festivalį norėtume atgaivinti ir prisiminti lietuvių liaudies dainas, kurios mūsų protėviams padėdavo atlikti įvairius darbus, taip puoselėti ir branginti savo šalies tautinį paveldą.

1. **BENDROSIOS NUOSTATOS**

1. Lietuvių liaudies dainų festivalio „Be dainelės nėr darbelio“ nuostatai reglamentuoja renginio tikslus ir uždavinius, organizavimo tvarką, eigą, dalyvavimo sąlygas ir apdovanojimo tvarką.

2. Festivalis yra pilietinio tautinio projekto ,,Lietuvos skambiausios natos dalis”, rengiamas antrą kartą. 2019 metais buvo organizuojamas lietuvių liausdies lopšinių festivalis “Čiū čia, liū lia, vaikužėlį”. 2020 metais pasirinkta lietuvių liaudies darbo dainų tematika.

3. Festivalio nuostatai skelbiami Vilniaus miesto lopšelio-darželio “Šnekutis” interneto svetainėje [www.snekutis.vilnius.lm.lt](http://www.snekutis.vilnius.lm.lt)

4. Festivalį organizuoja Vilniaus miesto lopšelis-darželis ,,Šnekutis”. Festivalio iniciatoriai direktorė Jovita Gritėnienė, Vilniaus miesto savivaldybės administracijos Ikimokyklinio ugdymo skyrius. Renginio koordinatorė direktoriaus pavaduotoja ugdymui Anželika Povilaitytė, organizatorės vyr. Mokytojos: Inesa Kovaliovienė ir Jūratė Markutėlytė-Širkienė.

1. **TIKSLAS IR UŽDAVINIAI**

5. Suteikti galimybę dainuojant lietuvių liaudies darbo dainas lavinti muzikinius gebėjimus, atgaivinti užmirštą liaudies dainų žanrą.

5.1 Sukurti ugdymosi aplinką vaikų kultūrinei, socialinei saviraiškai ir kūrybiškumui plėtoti.

5.2 Skatinti vaikų domėjimąsi lietuvių liaudies dainuojamąja tautosaka, senolių liaudies kūryba.

5.3 Skatinti Vilniaus miesto ikimokyklinio ugdymo įstaigų bendradarbiavimą, puoselėjant lietuvių liaudies tradicijas.

1. **DALYVIAI**

6. Festivalio dalyviai – Vilniaus miesto ikimokyklinių ir priešmokyklinių ugdymo įstaigų 4-7 m. vaikai, ikimokyklinio ir priešmokyklinio ugdymo pedagogai, meninio ugdymo mokytojos, pateikę paraišką dalyvauti. Vienos ugdymo įstaigos, dalyvaujančios festivalyje, vaikų skaičius 10-12 dalyvių.

1. **VIETA IR LAIKAS**

7. Festivalis vyks **2020 m. kovo mėn. 18 d.** Vilniauslopšelio-darželio „Šnekutis“ (Vytenio g. 41, Vilnius) meninio ugdymo salėje. Festivalio programa bus atsiųsta, gavus visų dalyvių paraiškas.

1. **RENGINIO ORGANIZAVIMO TVARKA**

8. Festivalio dalyviai atlieka 1-3 lietuvių liaudies darbo dainas (šokį, ratelį, žaidimą).

9. Apie ketinimą dalyvauti festivalyje prašome pranešti iki **2020 m. vasario mėn. 14 d.** el. paštu: rastine@snekutis.vilnius.lm.lt prisisegant užpildytą dalyvio paraišką (žr. Priedas Nr. 1).

10. Pasirodymui skirtą muziką iki **2020 kovo mėn. 10 d.** atsiųsti el. paštu: rastine@snekutis.vilnius.lm.lt

11. Lietuvių liaudies dainos natas (esant galimybei) atsiųsti įstaigos el. paštu: rastine@snekutis.vilnius.lm.lt iki **kovo mėn. 1 d.,** kadangi planuojame parengti festivalio foto-natų knygą.

1. **BAIGIAMOSIOS NUOSTATOS**

12. Festivalio dalyviai bus apdovanoti padėkos raštais ir atminimo dovanomis.

13. Dėl papildomos informacijos kreiptis į Vilniaus lopšelio-darželio „Šnekutis“ direktoriaus pavaduotoją ugdymui Anželiką Povilaitytę, tel. (8 5) 213 04 84.

Priedas Nr. 1

**VILNIAUS MIESTO LOPŠELIO-DARŽELIO „ŠNEKUTIS“**

**VILNIAUS IKIMOKYKLINIO IR PRIEŠMOKYKLINIO UGDYMO ĮSTAIGŲ**

**LIETUVIŲ LIAUDIES DAINŲ FESTIVALIS**

 **„BE DAINELĖS NĖR DARBELIO“**

**PARAIŠKA**

|  |  |
| --- | --- |
| Duomenys apie įstaigą |  |
| Įstaigos pavadinimas |  |
| Adresas  |  |
| Dalyvių duomenys (pedagogo vardas, pavardė, kvalifikacinė kategorija; meninio pedagogo vardas pavardė, kvalifikacinė kategorija) |  |
| Lietuvių liaudies dainos (-ų) pavadinimas (-ai) |  |
| Atsakingo asmens duomenys |  |
| Vardas, pavardė |  |
| Telefonas  |  |
| El. pašto adresas |  |

Direktorius